**Әл-Фараби атындағы ҚазҰУ оқу-әдістемелік кешені**

**6В04205 – «Құқықтану», 6В04202 – «Мемлекеттік қызмет», 6В04203 – «Кеден ісі», 6В04204 – «Қаржы құқығы» білім беру бағдарламалары**

**2024-2025 оқу жылы, 1 курс**

**«Әкімшілік құқық» пәнінен**

**Семинар сабақтарын орындау бойынша әдістемелік нұсқау**

Студенттерді әкімшілік-құқықтық ғылыммен таныстырудың маңызды нысаны, әрине, дәріс сабақтары және семинар сабақтары болып табылады. Олар материалды ұсынудың дәйектілігі мен тұтастығымен және дәрістердің жүйеленген мемлекеттік реттеу мен басқарудың құқықтық аспектілерін қарастыру және саралау бағыттарымен сипатталады.

Заңгер студенттердің оқу жоспары семинар сабақтарына көбірек сағат бөледі, бұл студенттердің жақсы ұйымдастырылған және адал жеке жұмысы.

Оқу процесін ұйымдастырудың модульдік-рейтингтік жүйесі жағдайында білім алушылардың өзіндік жұмысы ерекше маңызға ие болады.

Курстың негізгі әдіснамалық негізі – ҚР–ғы мемлекеттік басқару туралы фундаменталдық түсініктерді қалыптастыру және даму үдерісіндегі тарихи сабақтастықты сақтау болып табылады. Осыған байланысты негізгі назар дереккөздерді сараптау жұмысына, оларды салыстырмалы талдауға аударылады. Қоғамның, мемлекеттің және жекелеген мемлекеттік-құқықтық институттардың даму кезеңдерінің себеп-салдарлық өзгерістерін анықтай отырып, студенттер:

* әкімшілік-құқықтық қатынастарды анықтап, мәселелерге бағдарлану, ғылыми көзқарастарды бағалауы тиіс. Семинар сабақтарында белсенді жұмыс істей отырып, студент мыналарға көңіл аударуы тиіс:
* ҚР-ң әкімшілк заңнамасының даму сатыларын және олардың өзгешеліктерін зерттеуге;
* курстың негізгі ережелерін оның жүйелілігі мен алуан түрлілігін, әкімшілік- құқықтық даму ерекшеліктерін көрсетуге;
* мемлекеттік басқару және реттеудің заңи жақтарын және нысандары мен әдістерін, әкімшілік-құқықтық дереккөздерден өз бетінше білім ала білу;
* баяндамалардың, хабарламалардың, рефераттардың тезистерін құрастыру; пікірталасқа қатыса білу, өз ойын логикалық және дәлелді түрде жеткізе білу.

Бұл пәнді игеру үшін студенттерден дәрістерге міндетті түрде қатысуды, семинарларға (практикалық) дайындық, үй тапсырмаларын орындау барысында белсенді өзіндік жұмысын талап етеді.

Семинар сабағы – оқу процесінің негізгі құрамдас бөлігі. Оқытушылар мен студенттердің оқу іс-әрекеті практикалық сабаққа баса назар аударады. Сондықтан белгілі бір оқу пәні бойынша студенттерді оқытудың сапасы практикалық сабақтың деңгейімен, оның мазмұны мен әдістемелік толықтығымен, атмосферасымен анықталады. Оқыту әдістемесін таңдау студенттердің теориялық дағдыларын қалыптастыруға бағытталған білім беру бағдарламасының мақсаттарымен анықталады.

Семинар сабақтарының мақсаты – студенттердің танымдық қабілеттерін, ойлау дербестігін және шығармашылық белсенділігін дамыту.

Семинар сабақтарының міндеттері:

* оқу пәні бойынша білімдерін бекіту және кеңейту;
* студенттерді пән тұжырымдамалары мен теориялық ережелерін талдаудың практикалық әдістері мен тәсілдеріне оқыту;
* теориялық материалдарды нақты практикалық мәселелерді шешуде қолдану дағдылары мен қабілеттерін игеру;
* оқу пәні тақырыптарын оқу кезінде қолданылатын әдеби дереккөздерді зерттеу;
* әкімшілік -құқық бұзушылық туралы кодекстің құрылымын анықтап,талдау;
* әкімшілік-құқықтық жүйені меңгеру барысында әкімшілік заңнамаға енгізілген өзгертулер мен толықтыруларды және жаңалықтарды зерттеу және талдау.

Семинар сабақтарын өткізу нысандары:

* оқу пәнінің маңызды тақырыптары бойынша студенттердің хабарламалары мен баяндамаларын талқылау;
* сабақ жоспарына сәйкес оқу пәнінің нақты мәселелерін талқылау;
* студенттер ұсынған бастамашылық міндеттер мен мәселелерді талқылау;

**-** оқу пәнінің теориялық ережелері мен тұжырымдамаларын талдау.